als_Latn dik_Latn sag_Latn
Klienti i lë një bakshish të majmë, kamarierja zbulon një mesazh prekës
Transmetuar më 13.03.2015 - 16:09
Claire Hudson është një vajzë 25 vjeçare amerikane e cila punon si kamariere në restorantin Mac's Grub Shak të Spring Hill, në Florida (SHBA).
Ajo ka treguar për mediat vendasi një episod vërtetë prekës që i ka ndodhur pak ditë më parë.
Njëklient i la një bakshish prej 36 dollarësh, pasi shpenzoi vetëm 30 dollarë dhe kjo gjë e suprizoi vërtetë Claire.
Pasi shkoi në tavolinë për të mbledhur pjatat ku më parë ishte ulur një burrë, gjeti një letër ku shkruhej, “Sot është ditëlindja e vëllait tim, duhet të mbushte 36 vjeç. Çdo vit shkoj të ha ushqimin e tij të preferuar (hot dog) dhe lë bakshish njëlloj sa mosha e tij. Gëzuar ditëlindjen Wes”.
Claire tregon se pasi e lexoi letrën përfundoi duke qarë. Ajo thotë se dëshiron që të vihet në kontakt me personin që i la bakshish, në mënyrë që të pyetet për përbërësit e preferuar të pjatës së vëllait, kështu restoranti do përfshijë në menu hot-dogun e preferuar me emrin Wes./a.y/noa.al/
als_Latn als_Latn als_Latn als_Latn als_Latn als_Latn als_Latn